બાળપણથી જ મનીષ ફેશન પ્રત્યે એકદમ દિવાના. તેઓ અવારનવાર પોતાની માતાને અલગ અલગ રીતે સાડી પહેરવાની સલાહ આપ્યા કરતા. ફેશન પ્રત્યેની દીવાનગી ધીરે ધીરે તેમનું જૂનૂન બની ગઈ અને આખરે તેઓ બની ગયા એક સફળ ફેશન ડીઝાઈનર. સ્કૂલના દિવસોમાં મનીષ ભણવામાં એક સામાન્ય વિદ્યાર્થી હતાં પરંતુ વિભિન્ન પ્રવૃત્તિઓ, ચિત્રકામ, સ્કેચિંગ અને ડિઝાઈનિંગમાં હંમેશા કંઇક ને કંઇક નવું કરતા રહેતા જેના કારણે તેઓ તેમની સ્કૂલમાં પણ ઘણાં લોકપ્રિય હતાં.